CELEX: 32007R0968
Language: lv
Date: 2007-08-17 00:00:00
Title: Komisijas Regula (EK) Nr. 968/2007 ( 2007. gada 17. augusts ) par Kopienas ieguldījumu restrukturizācijas un konversijas izmaksās atbilstīgi Padomes Regulai (EK) Nr. 1493/1999 attiecībā uz 2007./2008. vīna gadu

18.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 215/4
            
         
      KOMISIJAS REGULA (EK) Nr. 968/2007
   (2007. gada 17. augusts)
   par Kopienas ieguldījumu restrukturizācijas un konversijas izmaksās atbilstīgi Padomes Regulai (EK) Nr. 1493/1999 attiecībā uz 2007./2008. vīna gadu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 80. panta b) punktu,
   tā kā:
   
               (1)
            
            
               Regulas (EK) Nr. 1493/1999 13. panta 3. punktā paredzēts, ka reģionos, kuri saskaņā ar Padomes 1999. gada 21. jūnija Regulu (EK) Nr. 1260/1999, ar ko paredz vispārīgus noteikumus par struktūrfondiem (2), klasificēti kā 1. mērķa reģioni, Kopienas ieguldījums restrukturizācijas un konversijas izmaksu segšanā nedrīkst pārsniegt 75 % no šādām izmaksām.
            
         
               (2)
            
            
               Padomes Regula (EK) Nr. 1260/1999 no 2007. gada 1. janvāra tika atcelta ar Padomes Regulu (EK) Nr. 1083/2006 (3), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu. Saskaņā ar Regulas (EK) Nr. 1260/1999 3. panta 1. punktu 1. mērķa reģioni bija statistiski teritoriālo vienību nomenklatūras (NUTS) II līmenim atbilstošie reģioni, kuru IKP uz vienu iedzīvotāju pēc pirktspējas paritātes ir mazāks par 75 % no šā vidējā Kopienas rādītāja. Saskaņā ar Regulas (EK) Nr. 1083/2006 5. panta 1. punktu šādiem reģioniem var piešķirt finansējumu atbilstīgi konverģences mērķim.
            
         
               (3)
            
            
               Uz dažiem reģioniem, kas ir 1. mērķa reģioni, neattiecas konverģences mērķis. Savukārt uz Bulgārijas un Rumānijas teritoriju attiecas konverģences mērķis, bet neattiecas 1. mērķis.
            
         
               (4)
            
            
               Tas izraisa specifiskas praktiskas grūtības, piemērojot restrukturizācijas un konversijas plānus, kas jāsagatavo un jāapstiprina 2007./2008. vīna gadam, jo Regulas (EK) Nr. 1493/1999 13. panta 3. punkta pašreizējā redakcija neparedz lielāku finansējumu ne 1. mērķa reģioniem, jo tie vairs neeksistē, ne arī konverģences reģioniem, jo uz tiem neattiecas minētie noteikumi. Tomēr mērķis nepārprotami ir piešķirt lielāku atbalstu mazāk attīstītiem reģioniem.
            
         
               (5)
            
            
               Šobrīd piemērojamie pārejas pasākumi, kas paredzēti ar Komisijas Regulu (EK) Nr. 225/2007 (4), nodrošina risinājumu tikai 2006./2007. vīna gadam. Tādēļ līdz vīna tirgus kopīgās organizācijas reformas pabeigšanai ir lietderīgi paredzēt iespēju 2007./2008. vīna gadam piešķirt lielāku atbalsta līmeni, kas paredzēts Regulas (EK) Nr. 1493/1999 13. panta 3. punktā konverģences reģioniem.
            
         
               (6)
            
            
               Šajā regulā paredzētie pasākumi ir saskaņā ar Vīna pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1493/1999 13. panta 3. punkts 2007./2008. vīna gadā ir jāpiemēro tiem reģioniem, kas ir klasificēti kā konverģences reģioni saskaņā ar Regulu (EK) Nr. 1083/2006, izņemot minētās regulas 8. panta 1. un 2. punktā norādītos reģionus.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 17. augustā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 161, 26.6.1999., 1. lpp. Regulā jaunākie grozījumi izdarīti ar Regulu (EK) Nr. 1198/2006 (OV L 223, 15.8.2006., 1. lpp.).
   
      (3)  OV L 210, 31.7.2006., 25. lpp. Regulā grozījumi izdarīti ar Regulu (EK) Nr. 1989/2006 (OV L 411, 30.12.2006., 6. lpp.).
   
      (4)  OV L 64, 2.3.2007., 25. lpp.